**D I S P O Z I Ţ I E**

**pentru desemnarea** **persoanelor responsabile cu implementarea**

**prevederilor legale privind protecția avertizorilor în interes public**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 24.641/13.06.2025, elaborat de către Secretarul general al județului, prin care se motivează și fundamentează emiterea actului administrativ;

Luând în considerare:

* Dispoziția Președintelului Consiliului Județean Cluj nr. 65/2022 privind asumarea agendei de integritate organizațională în coordonatele Strategiei Naționale Anticorupție 2021-2025;
* Dispoziția Președintelului Consiliului Județean Cluj nr. 271/2022 privind aprobarea Planului de integritate al Consiliului Județean Cluj;
* Dispoziția Președintelului Consiliului Județean Cluj nr. 591/2024 privind sistemul de control intern managerial în Consiliului Judeţean Cluj;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 190 alin. (3), alin. (4) și art. 191 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 1, art. 3 pct. 16, art. 9 alin. (1) și art. 10 alin. 1 lit. c) din Legea nr. 361/2022 privind protecția avertizărilor în interes public, cu modificările și completările ulterioare;
* Hotărârii de Guvern nr. 1269/2021 privind aprobarea Strategiei naţionale anticorupţie 2021-2025 şi a documentelor aferente acesteia;
* Standardului 8 - Managementul riscului și Standardului 11 - Continuitatea activității din Ordinul Secretariatului General al Guvernului nr. 600/2018 privind aprobarea Codului controlului intern managerial al entităţilor publice;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art.1.** Se desemnează persoanele responsabile cu implementarea prevederilor legale privind protecția avertizorilor în interes public:

1. Director general – Cristina Șchiop
2. Director executiv - Ștefan Eduard Iliescu.

**Art.2.** Fișele de post ale persoanelor desemnate la art. 1 se completează cu atribuții suplimentare, stabilite conform Legii nr. 361/2022.

**Art. 3.** Pentru punerea în aplicare a prezentei dispoziții se desemnează persoanele numite prin art. 1, Comisia de monitorizare, coordonare şi îndrumare metodologică a implementării şi dezvoltării sistemului de control intern managerial și Serviciul Resurse Umane.

**Art. 4.** Prezenta dispoziţie se comunică, prin poșta electronică, persoanelor desemnate prin art. 1, Președintelui Comisiei de monitorizare, coordonare şi îndrumare metodologică a implementării şi dezvoltării sistemului de control intern managerial, Serviciul Resurse Umane, precum şi Prefectului Judeţului Cluj şi se aduce la cunoştinţa publică prin publicare pe pagina de internet [www.cjcluj.ro](http://www.cjcluj.ro) la secțiunea “Integritate instituțională”.

**PREȘEDINTE CONTRASEMNEAZĂ :**

**Alin Tișe SECRETAR GENERAL AL JUDEŢULUI**

**Simona Gaci**

**Nr. 266 din 16 iunie 2025**